Shalom! Siunausta! Tervetuloa profeetalliseen kohtaamiseen -
Nicholas Welshin kanssa. Hän on esirukoilija, -
jonka Jumala on johtanut profeetalli- suuteen rohkaistakseen omiaan.
Jumala kutsui Nicholaksen ja Pam- vaimon palvelemaan kansakuntia, -
etenkin Pohjolaa, Baltian maita, Suomea ja Venäjää.
Hän ja Pam rakastavat Israelia. Nicholaksella on sanoma Suomelle.
Kysymys kuuluu, voiko pohjoisesta tulla mitään hyvää? Se selviää kohta.
Olen Kirsi Toivola. Tervetuloa! Tervetuloa, Nicholas! - Kiitos, Kirsi.
Miten sait näyn mennä kansakuntiin? - Se alkoi vuosia sitten.
Tulin uskoon vuonna 1980.
Noin vuosi sen jälkeen Jumala alkoi nostaa minussa esiin profeetallisuutta.
Pari vuotta sen jälkeen Jumala puhui minulle sanansa kautta.
Se järkytti minua. En voinut muuta kuin itkeä. Siitä hetkestä eteenpäin -
koin Jumalan johtavan minua aiempaa voimakkaammin profeetallisuuteen.
Hän on vuosien mittaan johtanut minua -
aina vain syvempään suhteeseen kanssaan.
Hän on myös vienyt minua ihmisten luo ja vaikeisiinkin tilanteisiin.
Olen ollut uskollinen vähässä. Hän on vienyt eteenpäin.
Aamen. Suomessa monet haluavat syvemmälle profeetallisuuteen.
Miten rohkaisisit heitä? Miten kasvaa profeetallisessa voitelussa?
Profeetallisuudessa Jumala-suhde on kaikki kaikessa.
Jeesus sanoo Ilm. 19:10:ssä, että Jeesuksen todistus on profetian henki.
Jeesus sanoi opetuslapsille viimeisellä ehtoollisella, -
että kun Pyhä Henki tulee, Hän todistaa Jeesuksesta.
Kaikki Pyhän Hengen työ osoittaa Jeesukseen.
Kaiken perusta profeetallisuudessa on suhde Jeesukseen Kristukseen.
Se vie aikaa. Jumalan täytyy paljastaa sydämensä meille.
On helppoa jäädä kiinni lahjoihin, -
jotka voivat erottaa meidät suhteesta.
Meidän kaikkien uskovien tulee esittää itselleen kysymys, -
rakastammeko Jumalaa enemmän kuin Hänen tekojaan.
Se on vakava kysymys. Itse erehdyin. Rakastin Jumalan tekoja -
enemmän kuin Häntä. Hän ojensi minua.
Se oli rankkaa mutta vaivan arvoista.
Nyt kaipaan vain olla Hänen kanssaan ja tuntea Hänet ennen kaikkea muuta.
Hän tarttuu käteni ja sanoo: "Teemme tämän yhdessä."
Tärkeintä on kokea ja tuntea Jumalan sydän -
ja puhua ihmisille Hänen elämänsanojansa.
Profeetallisuudessa kaiken tulee tulla Jumalan rakkauden kautta.
Tehtävämme ei ole tuomita. On etuoikeus saada puhua ihmisille, -
jotka ovat epätoivoisissa tilanteissa.
Tahdonkin sanoa, että tätä ohjelmaa katsoo kaksi ihmistä, -
jotka harkitsevat itsemurhaa. Koin tämän jo aiemmin.
Tahdon sanoa sinulle: Älä tee sitä.
Taivaallisella Isälläsi on varallesi hyviä suunnitelmia. Olet uskova.
Vihollinen haluaa ryöstää sen.
Jeesus sanoi tulleensa antamaan elämän ja yltäkylläisyyden.
Hän sanoi, että vihollinen yrittää varastaa, tappaa ja tuhota.
Pidä kiinni Jeesuksesta. Hän pitää sinusta kiinni tiukasti.
Hänellä on hyviä suunnitelmia ja tarkoituksia. Kaikki järjestyy.
Aamen. Kunnia Jumalalle.
Kysyisin myös sanan antamisen ajoituksesta. Jos saa Herralta sanan, -
mistä tietää, milloin kertoa se ihmiselle tai ryhmälle?
Ajoituksen ymmärtäminen on tosi vaikea asia jokaiselle, -
joka toimii profetoimisen alueella.
Tavallisesti innostumme, kun saamme Jumalalta sanan tai ilmestyksen.
Haluaisimme heti juosta kertomaan sen -
henkilölle, seurakunnalle tai kansalle, jolle Jumala on sen tarkoittanut.
Mutta profetia on tavallisesti kuin palapelin pala.
Jumala voi antaa yhdelle ihmiselle yhden palan, toiselle toisen.
Niistä muodostuu sitten koko kuva.
Voi kulua kauankin, ennen kuin sen saa kertoa.
Yhdessä tapauksessa minun piti odottaa 15 kuukautta, -
ennen kuin sain kertoa eräälle kristitylle johtajalle -
Jumalan minulle näyttämät asiat. Se on vaikeaa.
Kerran Jumala näytti minulle asioita eräästä maasta.
Piti odottaa kahdeksan vuotta, ennen kuin pystyimme menemään sinne.
Ajoitus on kaikki kaikessa. Jos toimimme liian hätäisesti, -
henkilö tai tilanne ei välttämättä ole vielä valmis.
Jos taas pelko saa meidät viivyttelemään, tilanne voi mennä ohi.
Kun vaellamme Jumalan kanssa ja Pyhä Henki meissä ohjaa meitä, -
tiedämme selvästi, milloin aika on oikea.
Se on Jumalan sydämen sykkeen seuraamista. - Niin.
Kirjoitat tarinoita ja pidät tarinoista.
Ne vievät sinut Jeesuksen sydämen yhteyteen.
Jotkut profeetalliset ihmiset pääsevät profeetalliseen ulottuvuuteen -
musiikin keinoin. Edustaako kirjoittaminen samaa sinulle?
Jumala on antanut jokaiselle ihmiselle tietyn luonteen.
Kun tulemme Jumalan valtakuntaan, Pyhä Henki alkaa jalostaa lahjoja.
Hän on työskennellyt minun kanssani eri tavoin.
Joskus mimiikan tai profeetallisten tekojen kautta.
Olen antanut jollekin jotain ja kertonut, mitä se edustaa.
Se jotain konkreettista. Olen aina pitänyt tarinoista.
Kun olin lapsi, äiti kertoi minulle ja sisarelleni tarinoita.
Hän kysyi meiltä, mitä haluamme mukaan tarinaan.
Olen osannut kertoa tarinoita aina, jo lapsesta saakka.
Jeesus kertoi vertauksia. Se on erittäin tehokas puhumisen keino, -
sillä se osallistaa ihmisiä.
Se saa kuulijat pohtimaan, mitä he itse tekisivät.
Jeesus sai ihmisen ikään kuin katsomaan tarinan tilannetta -
ja pohtimaan, mitä mieltä hän on.
Hyvä esimerkki on vertaus laupiaasta samarialaisesta.
Mitä muuta uskontoa arvostava voi sanoa -
kuin että toisesta ihmisestä täytyy huolehtia?
Se on tehokas keino. Pidän siitä.
Mieleeni tuli tilanne, jossa profeetta Naatanin piti nuhdella Daavidia.
Hän kertoi tarinan ja sanoi Daavidille: "Sinä olet se mies!"
Daavid ei olisi ottanut sitä vastaan muulla tavalla.
Sait Suomelle profetian. Se on esitetty TV7:llä -
rukous- ja paastopäivän ohjelmassa.
Voisitko kertoa siitä jotain?
Olemme vaimoni kanssa käyneet Suomessa noin 17 vuoden ajan.
Tämä on noin kymmenes kerta.
Olimme viime vuoden syys- tai lokakuussa Britanniassa.
Rukoilin aivan muita asioita. Jumala alkoi näyttää asioita Suomesta.
Hain kartan. Jumala alkoi näyttää asioita eri paikkakunnista.
Kirjoitin sanat ylös. Olin joidenkin asioiden suhteen tosi epävarma.
Laitoin lapun Raamattuni väliin ja unohdin koko jutun.
Joitain viikkoja sitten lappu hypähti yllättäen esiin.
Silloin julkaisin sen.
Sanoisin Suomelle ja myös muille maille, -
että kun Jumala tekee jotain erityistä jossain maassa, -
ensin Hän aina valmistelee ihmiset.
Koko Vanha testamentti oli Jeesuksen tulon valmistelemista.
Luuk. 9:ssä ja 10:ssä on jakeita, jotka yhteen laitettuina kertovat, -
että Jeesus lähetti opetuslapset kaksittain joka paikkaan, -
missä Hän aikoi käydä.
Jeesus haluaa yhä pelastaa ihmisiä.
Ihmiskunta, ihmiset ovat maailman suurin aarre.
Jumala on suurin aarteenmetsästäjä.
Suomalaisia on jo vuosien ajan valmisteltu, -
kun maan puolesta on rukoiltu. Niinpä Jumala nostaa ihmisiä, -
ehkä muista maista, tulemaan ja puhumaan maalle.
En keskity itseeni ja sanomaani, vaan profetiani vain vahvistaa sitä, -
mitä uskovat Suomessa ovat jo saaneet vuosien mittaan.
Voi olla niin, että ihmiset ovat rukoilleet Suomessa jo vuosikausia -
mutta rukouksiin ei ole tullut täyttä vastausta. Osa heistä on jo kuollut.
Mutta niille, jotka vielä elävät: Jumala tulee toimimaan täällä, -
sillä Hän rakastaa ihmisiä palavasti.
Miksi Jumala valitsi juuri Suomen?
Ymmärsin profetiasta, että Suomesta tulisi turvallinen herätyksen paikka.
Lisäksi Suomi liittyy juutalaisten eksodukseen pohjoisesta.
Miksi juuri Suomi?
Hyvä kysymys. En tiedä. Mutta historiassanne on tiettyjä asioita.
Suomalaiset ovat ensinnäkin tosi rohkeita ja kestäviä.
Olen tutkinut hieman Suomen historiaa.
Olen aina ihaillut marsalkka Mannerheimia.
Hän ei ollut mitenkään täydellinen, -
mutta hän on yksi sankareitani.
Hän oli vahva. Hänellä oli tarkoitus.
Hän johti Suomen armeijaa toisessa maailmansodassa 75-vuotiaana.
Sen ikäisenä luulisi olevan eläkkeellä kiikkustuolissa.
Miten hän pystyi siihen?
Jumala tulee tekemään Suomessa jotain voimallista -
rukousten ja kestävyyden ansiosta mutta myös rohkeuden ansiosta.
Olette pysyneet pystyssä monien vaikeuksien läpi kansakuntana.
Suomessa on jotain tosi erityistä. Olette myös kansa, -
joka rakastaa Israelia ja juutalaisia. Tajuan, etteivät kaikki ole sellaisia, -
mutta sellainen on yleistuntuma. Kun olemme olleet Israelissa, -
siellä on valtavasti suomalaisia. Ihmettelemme, mikä on se yhteys.
Lisäksi Suomi on Venäjän naapurimaa.
Se on kuin ovi, joka toivottaa tervetulleeksi.
"Jumalan kansa, tervetuloa Israeliin Suomen kautta!"
Hän tulee tekemään jotain erityistä. Hän vielä yllättää suomalaiset.
Tulevaisuudessa tulee olemaan paljon vainoa ja ahdistusta.
Suomalaiset ovat luonteeltaan lujia, joten he tulevat olemaan kestäviä.
He ovat metsän kansaa. He osaavat piiloutua metsään.
Tulevaisuudessa monia uskovia tullaan vainoamaan.
Monia vangitaan ja tapetaan, mutta Jumala kätkee osan.
Isällä tulee aina olemaan todistus Pojastaan Jeesuksesta maan päällä.
Hän on valmistanut heidät, ja he tietävät sen.
Tahdon sanoa niille suomalaisille nyt, että tiedätte, keitä te olette.
Teitä on valmisteltu jo vuosia. Jumala on näyttänyt teille, -
että teidän tulee valmistella piiloja metsiin taajamien ulkopuolelle.
Olette kuulleet Hänen äänensä ihan oikein.
Monet ovat kuulleet, että pitää piilottaa Raamattuja. Aivan oikein.
Tahdon rohkaista teitä siinä.
Vau! Siinä tuli paljon. Pakko sanoa vielä Mannerheimista.
Olen kuullut, että hän antoi suoran vastauksen Hitlerille, -
joka halusi ratkaista Suomen juutalaiskysymyksen.
"Suomessa ei ole juutalaiskysymystä! Täällä on vain suomalaisia."
Suomen rintamallekin perustettiin juutalainen synagoga, -
eivätkä saksalaiset pystyneet tekemään sille mitään.
Mannerheimillä oli hengellistä lujuutta,
koska hänellä oli kristittyjä johtajia ja saarnaajia neuvonantajina.
Teimme silloin oikean päätöksen, -
kun emme luovuttaneet juutalaisia. Toisin oli Itä-Euroopassa.
Siellä jopa mielellään osallistuttiin holokaustin järjestämiseen.
He olivat rautaesiripun takana. Siinä hetkessä Suomi valitsi oikein.
Mutta täytyy olla hyvin tarkka ajoituksesta.
Mikä työntäisi tai pakottaisi -
Venäjän juutalaiset muuttamaan Suomen rajojen kautta?
Kyse ei ole vain Venäjän juutalaisista vaan juutalaisissa kaikkialla.
Jer. 33:ssa ja Sakarjan kirjassa on kaksi profetiaa, -
jotka eivät vielä ole toteutuneet.
Sakarjan kirjassa sanotaan, että juutalaisten toinen eksodus kansoista-
tulee olemaan suurempi kuin ensimmäinen.
Ensimmäisestä ei enää puhuta.
Toinen profetia Sakarjassa puhuu siitä, -
että juutalaiset juoksevat, pakenevat kansakunnista.
He pakenevat henkensä edestä jättäen kaiken taakseen.
On olemassa neljä tiettyä aluetta.
Ensinnäkin pahin skenaario, sota.
Se luo aina pakolaisongelman.
Kasvava antisemitismi yhdistettynä talouden romahtamiseen.
Yhteiskuntajärjestyksen murtuminen ja luonnonkatastrofit, -
kuten maanjäristykset ja tulivuorenpurkaukset.
Nämä neljä asiaa, jotka ovat aina olleet yleisiä maailmassa, -
luultavasti kiihdyttävät juutalaisten takaisinmuuttoa Jumalan johtamina.
Juutalaisten tulee lähteä nyt, kun he vielä voivat.
Nyt he voivat ottaa rahansa mukaan.
Myydä omaisuutensa ja lähteä. Se on jo käynnissä Ranskassa.
Ihmiset näkevät, mitä on meneillään, ja lähtevät, kun vielä voivat.
Mikä vielä aiheuttaisi lisää sekasortoa Euroopassa?
Meillä on pakolaisongelma, -
kun Eurooppaan on tullut suuri määrä ihmisiä muslimimaista.
Jotkut kysyvät, mikseivät he mene arabi- tai muslimimaihin, -
joissa on sama uskonto ja kulttuuri? Jordania on ainoa poikkeus.
Mikseivät muut maat ota heitä? Miksi Ruotsi, Saksa ja Eurooppa -
ottavat vastaan suuria määriä emmekä auta heitä paikan päällä?
Monet vainotut kristityt haluavat käsittääkseni rakentaa maataan.
Täällä on paljon tulijoita. Kuka hyötyy siitä?
Profeetalliset ihmiset kuten myös kaikki uskovat saattavat helposti -
keskittyä hyvin pieniin alueisiin: asuinyhteisöihin tai omaan maahan.
Meidän täytyy kysyä Jumalalta, mitä Hän tekee kansakunnissa.
Tulee tutkia historiaa ja selvittää, mitä on meneillään poliittisesti.
Tiedän, ettei kaikkia ole kutsuttu sellaiseen tutkimiseen.
Nyt on syntymässä maailmanlaajuinen järjestelmä.
Se johtaa aikanaan pedon järjestelmään, -
joka on sekä järjestelmä että henkilö, antikristus.
Maailmanlaajuinen eliitti pyrkii epävakauttamaan -
tiettyjä Euroopan maita -
perustaakseen autoritaarisen hallinnon.
Kaikki se kuohuttaminen -
tai Syyrian sisällissodassa mukana oleminen -
ja valtavien pakolaismäärien vastaanottaminen -
on todella epävakauttavaa. Pieniä pakolaismääriä voi ottaa hyvin.
Se on kaikkien maiden velvollisuus.
Mutta jos pakolaisten osuus väestöstä on suuri, se luo paljon epävakautta.
Paavali sanoo Apostolien teoissa jakeessa 17:26, -
että Jumala tietää, missä kansojen ja eri maiden on määrä olla.
Jumala on antanut kansoille tietyt rajat.
Kun rajat kaadetaan, -
tulee sekasortoa, sekaannusta ja väkivaltaa.
Sitä näemme Ruotsissa. Yhteiskunta on murenemassa.
Siksi globaalin eliitin on helppo -
muodostaa autoritaarisia hallintoja, hallita ja ajaa omaa agendaa.
Korjaa, jos olen väärässä, mutta Suomi on nyt risteyskohdassa.
Ruotsissa on jo 60 aluetta, jonne viranomaisilla ei ole enää asiaa.
Samaa kehitystä on Euroopassa mutta ei vielä Suomessa.
Mitä mieltä olet tilanteestamme?
Suomi on hyvin erilainen verrattuna Ruotsiin.
Ruotsin järjestelmä on suvaitsevainen ja liberaali.
Suomessa ei ole niin.
Suomi ei ole osa Skandinaviaa.
Norja, Ruotsi ja Tanska ovat Skandinaviaa.
Suomi on aina ollut erillinen. Eri kieli ja kulttuuri. Hyvin erilainen.
Norjalaiset ja suomalaiset ovat täysin erilaisia.
Kysyn nopeasti. Puhuit Lähi-idän konfliktista Syyriassa ja myös Iranissa.
Mitä jos Israel tekisi ennaltaehkäisevän iskun Iraniin?
Aiheuttaisiko se globaalia antisemitismiä tai jotain, -
mikä ajaisi juutalaiset Israeliin?
Antisemitismi on mielestäni kansoissa jo valmiiksi.
Se on saatanallinen agenda. Sitä on aina ollut.
Kaikki, mikä maalaa kuvan Israelista aggressiivisena osapuolena -
tai Israelin valtiosta tietynlaisena, -
voi aiheuttaa ongelmia juutalaisille eri kansakunnissa.
Se voi lisätä antisemitismiä. Sitä on jo olemassa. Se vain odottaa räjähdystä.
Entäpä Venäjä? Mikä pakottaisi sieltä lähtemään suurina joukkoina?
Puhuit isommista määristä kuin ensimmäisessä eksoduksessa.
Venäjällä yksi voisi olla sotkeutuminen sotaan Lähi-idässä.
Se on mahdollista. Onhan sillä jo joukkoja Syyriassa.
Jos se joutuisi vedetyksi mukaan niin kuin Afganistanissa, -
mutta laajemmin.
Jos sen armeija tuhoutuisi, ei kokonaan mutta vakavasti, -
se aiheuttaisi suuria levottomuuksia ja yhteiskunnallista kuohuntaa Venäjällä.
Siellä on pinnan alla olemassa jo antisemitismiä.
Venäjän historiasta löytyy pogromeja juutalaisia vastaan.
Se kasvaisi rajusti. Saatana nostattaisi sen juutalaisia vastaan.
Heidän pitäisi paeta ja lähteä pois.
Miten meidän pitäisi rukoilla? Sanoit, että nyt meitä valmistellaan.
Miten valmistautua käytännössä ja hengellisesti -
juutalaisten tuloon?
Ensin tulee tietää, miten käsitellä asioita hengellisesti.
Se vaatii Jumalan neuvonpitoon tulemista. Psalmissa 73 -
Aasaf katselee ongelmia, -
jotka tuntuvat puuttuvan täysin rikkailta ja ylpeiltä.
Psalmissa sanotaan, että hän meni Herran pyhäkköön.
Sitten hän ymmärsi, mikä on heidän loppunsa.
Kun katsomme, mitä tapahtuu maissa ympärillämme, etenkin Israelissa, -
meidän pitää tulla Jumalan läsnäoloon ja kysyä, mitä Hän on tekemässä, -
jotta osaamme rukoilla Hänen mielensä mukaisesti.
Jos rukoilemme omiamme, emme osu maaliin. Joskus ei tule rukoilla rauhaa.
Tiedän, ettei tule rukoilla sotaakaan, mutta kun Jumala tuo kansat sotaan -
ja kutsuu kansat tuomiolle Israeliin, -
meidän tulee rukoilla Jumalan tahdon mukaisesti.
Emme pyydä kenellekään kirousta tai tuhoa. Jumala haluaa pelastaa kaikki.
Tulee rukoilla Jumalan tahdon mukaan. Toinen käytännön asia on, -
että pitää selvittää, mitä Pyhä Henki käskee tekemään.
Hän saattaa näyttää, että tulee laittaa koti kuntoon -
tai hankkia valmiiksi vaatteita tai ruokaa. Se voi olla mitä vain.
Kenties hankkia venäjänkielisiä Raamattuja.
Ihmiset, jotka tulevat, puhuvat venäjää. He eivät ymmärrä suomea.
Rohkaisen myös hankkimaan Suomen karttoja, ellei teillä jo ole niitä.
Hankkikaa myös venäjänkielisiä Suomen karttoja.
Kun nämä ihmiset sitten tulevat, he ymmärtävät, minne heitä ohjaatte.
Varautukaa käytännössä. Antakaa Pyhän Hengen johtaa ja puhua, -
miten Hän haluaisi valmistella asioita.
Suomalaiset rukoilevat myös itärajan turvallisuuden puolesta.
Meillä on pitkä raja Venäjän kanssa. Suomella ja Venäjällä on hyvä suhde.
Uskotko, että Venäjältä tulee tunkeutumisen uhka? - En usko.
Koen, että Jumalan käsi on rajan yllä Norjassa, Suomessa, -
Virossa, Latviassa ja Liettuassa.
Niiden kimppuun ei hyökätä.
Venäjä yrittää saada lännen uskomaan, että se haluaa hyökätä.
Sillä oli viime vuonna suuri sotaharjoitus Kaliningradissa.
Nato pelkäsi, että Venäjä valtaa osan Liettuasta -
perustaakseen käytävän Valko-Venäjään.
Se oli harhautusta.
Venäjällä on tietty toimintasuunnitelma.
Se haluaa palauttaa itsensä suurvallaksi.
Sitä varten se haluaa verrytellä sotilaallisia lihaksiaan, -
niin kuin Amerikka on tehnyt vuosia. Venäjä tekee sitä Lähi-idässä.
Se hamuaa Lähi-idän öljykenttiä.
Se haluaa voittoja tilanteessa saadakseen lopulta Jerusalemin.
Nimikristittynä maanakin se saisi silloin -
muslimimaailman tuen.
Tähän liittyy iso suunnitelma, jota kohti Venäjä pyrkii.
Se ei pyri kohti länttä.
Koska ihmiset ovat rukoilleet Norjassa, Suomessa ja Baltiassa, -
nämä maat ovat turvassa. Herra vetää Venäjää etelään, Israeliin.
Vau! Voisitko nyt rukoilla ihmisten puolesta -
valmistautumiseen ja siunaamiseen liittyen, miten Herra kehottaakin?
Taivaan Isä, kiitän ja ylistän Sinua siitä, mitä tulet tekemään Suomessa.
Kiitos, että kosketat suomalaisia rakkautesi tulella.
Monia tulee ihanasti Sinun valtakuntaasi.
Rohkaise tämän maan uskovia. Osoita heille, että olet Kaikkivaltias.
Kiitos, että veresi lippu kohoaa Suomen ylle.
Kiitos, että tuot joitain juutalaisia nimenomaan Suomen kautta.
Valmistele ihmisiä täällä Sinun työtäsi varten.
Kiitän ja ylistän Sinua, että teet sen, ei siksi että minä sanon niin, -
vaan koska Sinä aiot tuoda kansasi, juutalaiset, kansoista Israeliin.
Kiitän ja ylistän Sinua. Jeesuksen pyhässä nimessä, aamen.
Suomeen tulee herätys. Kiitos paljon tästä profeetallisesta katsauksesta.
Meillä on siinä paljon sulateltavaa, -
jotta se painuu henkeemme ja osaamme erottaa ajan, jossa elämme.
Kiitos seurasta!
Meillä oli hieno profeetallinen kohtaaminen Nicholaksen kanssa.
Jumalan parasta siunausta teille! Pysykää kanavalla.
Jatkamme rukoilemista ja Jeesuksen ylistämistä.
Tuli mitä tuli, pysymme Jeesuksessa. Siunausta!
Suomennos: Marianne Tenetz